હાલની અસંતુલિત જીવનશૈલી તેમજ અનહાઇજેનિક વાતાવરણથી પણ ટીબીનો રોગ ઘાતક બની રહ્યો છે. કેન્દ્ર સરકાર દ્વારા ડોટ્સ પ્લસ કાર્યક્રમનો પાઇલટ પ્રોજેક્ટ કોર્પોરેશનમાં ગત તા.૧ માર્ચ, ર૦૦૭થી અમલમાં મુકાયો છે. અગાઉ દર્દીના ગળફાની તપાસ ચેન્નઇની લેબમાં કરાવવામાં આવતી હતી અને બે-ત્રણ મહિને લેબનો રિપોર્ટ આવતો હતો, જોકે હવે અસારવાની સિવિલ હોસ્પિટલ અને એલજી હોસ્પિટલમાં કાર્ટીઝ બેઝ ન્યુ‌િક્લક એસિડ એ‌િમ્પ્લફિકેશન ટેસ્ટ (સીબી નેટ) નામના અદ્યતન ટેસ્ટથી નિદાન કરવાથી બેથી ત્રણ કલાકમાં ટીબીનો રિપોર્ટ મળી જાય છે, જોકે ટીબીના દર્દીને ર૪થી ર૭ મહિનાની મફત સારવાર કોર્પોરેશન દ્વારા અપાય છે, અલબત્ત, અનેક કિસ્સામાં જે તે દર્દી ચાર-છ મહિનાની સારવાર લીધા બાદ તંત્રના ડોટ્સ સેન્ટરમાં વધુ સારવાર લેવાનું ટાળતા હોઇ આ ઘાતક રોગ કાબૂમાં આવતો નથી.